BEGRUNDELSE

1. BAGGRUND FOR FORSLAGET

I 1999 indgik Det Europæiske Fællesskab og dets medlemsstater en bilateral aftale med Schweiz om fri bevægelighed for personer (se EFT L 114 af 30.4.2002, s. 6). Aftalen trådte i kraft den 1. juni 2002. Efterfølgende blev der indgået en protokol, som udvider aftalen til at omfatte de ti medlemsstater, der tiltrådte Unionen i 2004 (se EUT L 89 af 28.3.2006, s. 30). Endnu en protokol blev indgået for at udvide aftalen til at omfatte Bulgarien og Rumænien (se EUT L 124 af 20.5.2009, s. 53). Aftalen blev indgået for en indledende periode på syv år, som udløb den 31. maj 2009. Efter den schweiziske folkeafstemning den 8. februar 2009 blev aftalen forlænget på ubestemt tid. På trods af resultatet af den schweiziske folkeafstemning den 9. februar 2014 om masseindvandring er den stadig i kraft.

Aftalens artikel 9 og bilag III omhandler anerkendelse af faglige kvalifikationer. Bilag III indeholder en liste over de retsakter, som EU har vedtaget inden for dette område, og som har betydning for forbindelserne med Schweiz. Aftalens artikel 18 fastsætter, at enhver ændring af bilag III skal vedtages ved en afgørelse fra Det Blandede Udvalg EU-Schweiz, der er nedsat ved aftalens artikel 14.

Bilag III er senest ændret ved afgørelse nr. 2/2011 fra Det Blandede Udvalg EU-Schweiz (se EUT L 277 af 22.10.2011, p. 20). Formålet med denne ændring var navnlig at bringe aftalen i overensstemmelse med Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (se EUT L 255 af 30.9.2005, s. 22).

Bilagene til dette direktiv er også blevet ændret flere gange, siden afgørelse nr. 2/2011 blev vedtaget. Bilag III skal derfor ajourføres i overensstemmelse med disse ændringer. Mere præcist skal følgende elementer indarbejdes i bilag III:

– Vedtagelsen af forordning (EU) nr. 623/2012 om ændring af bilag II til direktiv 2005/36/EF (se EUT L 180 af 12.7.2012, s. 9).

– Meddelelse fra Det Forenede Kongerige om ændringer vedrørende de faglige sammenslutninger og organisationer, der er anført i bilag I til direktiv 2005/36/EF. Disse ændringer fremgår af meddelelsen fra Kommissionen med titlen "Meddelelse om faglige sammenslutninger eller organisationer, der er anført i bilag I til direktiv 2005/36/EF, og som opfylder betingelserne i artikel 3, stk. 2" (se EUT C 182 af 23.6.2011, s. 1).

– Fem meddelelser fra Kommissionen om ajourføring af aftalens bilag V på baggrund af meddelelser fra medlemsstaterne om nye eller ændrede faglige kvalifikationsbeviser samt om ændringer af godkendte uddannelsesbeviser og/eller af de myndigheder, der udsteder disse beviser. Disse meddelelser er offentliggjort den 24. juni 2011 (EUT C 183, s. 1), den 16. december 2011 (EUT C 367, s. 5), den 14. august 2012 (EUT C 244, s. 1), den 21. december 2012 (EUT C 396, s. 1) og den 28. juni 2013 (EUT C 183, s. 4).

– Den nylige udvikling i Schweiz angående de faglige kvalifikationer, der kræves inden for visse erhverv i sundheds- og plejesektoren. Schweiz har anmodet om, at der foretages en række tilføjelser og ændringer i aftalens bilag III. Disse tilføjelser og ændringer vedrører områderne medicinsk onkologi, medicinsk genetik og intern medicin samt sygepleje og obstetrik.

Det skal bemærkes, at de nævnte ændringer, som alle er indarbejdet i det vedhæftede udkast til ændring af bilag III, skal foretages for at afspejle tekniske tilpasninger, som påvirker den aktuelle situation i medlemsstaterne (de kontraherende parter). Det er ikke tale om nye tiltag.

2. JURIDISKE ASPEKTER AF FORSLAGET

Udkastet til Det Blandede Udvalgs afgørelse indeholder tre artikler.

I artikel 1 fastlægges det, at bilag III til aftalen tilpasses i overensstemmelse med bilaget til afgørelsen.

I artikel 2 fastlægges det, at afgørelsen har samme gyldighed på alle officielle sprog.

Artikel 3 indeholder bestemmelse om afgørelsens ikrafttrædelse.

Bilag: Ændret bilag III

3. VIRKNINGER FOR BUDGETTET

Forslaget har ingen virkninger for EU's budget.

2015/0040 (NLE)

Forslag til

RÅDETS AFGØRELSE

om den holdning, som Den Europæiske Union skal indtage i det blandede udvalg, der er nedsat i henhold til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer for så vidt angår ændring af aftalens bilag III om gensidig anerkendelse af faglige kvalifikationer

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, navnlig artikel 218, stk. 9, sammenholdt med artikel 46, 53 og 62,

under henvisning til forslag fra Europa-Kommissionen, og

ud fra følgende betragtninger:

(1) Aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer[1] (i det følgende benævnt "aftalen") blev underskrevet den 21. juni 1999 og trådte i kraft den 1. juni 2002.

(2) I henhold til aftalens artikel 14 er der nedsat et udvalg, Det Blandede Udvalg EU-Schweiz. I henhold til aftalens artikel 18 skal ændringer af bilag III (Gensidig anerkendelse af faglige kvalifikationer) vedtages af dette udvalg.

(3) For fortsat at sikre en ensartet og korrekt anvendelse af EU-lovgivningen og undgå administrative og eventuelle juridiske vanskeligheder skal bilag III til aftalen ændres, så det afspejler nye EU-retsakter, som aftalen ikke henviser til i øjeblikket.

(4) Unionens holdning i Det Blandede Udvalg EU-Schweiz bør derfor baseres på det udkast til afgørelse, der er knyttet til nærværende afgørelse —

VEDTAGET DENNE AFGØRELSE:

Artikel 1

Den holdning, som Den Europæiske Union skal indtage i Det Blandede Udvalg EU-Schweiz, der er nedsat i henhold til artikel 14 i aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer, for så vidt angår ændringen af bilag III (Gensidig anerkendelse af faglige kvalifikationer), skal baseres på det udkast til afgørelse fra Det Blandede Udvalg EU-Schweiz, der er knyttet som bilag til nærværende afgørelse.

Mindre ændringer af forslaget til afgørelse kan vedtages af repræsentanter for Unionen i Det Blandede Udvalg uden yderligere afgørelse vedtaget af Rådet.

Artikel 2

Udvalgets afgørelse offentliggøres efter vedtagelsen i Den Europæiske Unions Tidende.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den .

På Rådets vegne

Formand

[1] EFT L 114 af 30.4.2002, s. 6.

BILAG Udkast til AFGØRELSE NR. 2/2014 TRUFFET AF DET BLANDEDE UDVALG EU-SCHWEIZ, der er nedsat ved artikel 14 i aftalen af 21. juni 1999 mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer, om ændring af bilag III (Gensidig anerkendelse af faglige kvalifikationer)

DET BLANDEDE UDVALG HAR —

under henvisning til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer (»aftalen«), særlig artikel 14 og 18, og

ud fra følgende betragtninger:

(1) Aftalen blev underskrevet den 21. juni 1999 og trådte i kraft den 1. juni 2002.

(2) Bilag III (Gensidig anerkendelse af faglige kvalifikationer) er senest ændret ved afgørelse nr. 2/2011 truffet af Det Blandede Udvalg EU-Schweiz[1] og bør ajourføres, så det afspejler nye retsakter, der siden den dato er vedtaget af Unionen og Schweiz.

VEDTAGET DENNE AFGØRELSE:

Artikel 1

Bilag III (Gensidig anerkendelse af faglige kvalifikationer) til aftalen ændres i overensstemmelse med i bilaget til nærværende afgørelse.

Artikel 2

Denne afgørelse er udfærdiget på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.

Artikel 3

Denne afgørelse træder i kraft på den første dag i den anden måned efter datoen for dens vedtagelse i Det Blandede Udvalg EU-Schweiz.

Udfærdiget i Bruxelles, den ...

På Det Blandede Udvalgs vegne

Formand

BILAG

I bilag III til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer foretages følgende ændringer:

1. Under overskriften »AFSNIT A: HENVISNINGER TIL RETSAKTER« tilføjes følgende led under punkt 1a:

- Kommissionens forordning (EU) nr. 623/2012 af 11. juli 2012 om ændring af bilag II til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer (EUT L 180 af 12.7.2012, s. 9)

- Meddelelse fra Kommissionen — Meddelelse om faglige sammenslutninger eller organisationer, der er anført i bilag I til direktiv 2005/36/EF, og som opfylder betingelserne i artikel 3, stk. 2 (EUT C 182 af 23.6.2011, s.1)

- Meddelelse fra Kommissionen — Meddelelse om uddannelsesbeviser — Direktiv 2005/36/EF om anerkendelse af erhvervsmæssige kvalifikationer (bilag V) (EUT C 183 af 24.6.2011, s. 1)

- Meddelelse fra Kommissionen — Meddelelse om uddannelsesbeviser — Direktiv 2005/36/EF om anerkendelse af erhvervsmæssige kvalifikationer (bilag V) (EUT C 367 af 16.12.2011, s. 5)

- Meddelelse fra Kommissionen — Meddelelse om uddannelsesbeviser — Direktiv 2005/36/EF om anerkendelse af erhvervsmæssige kvalifikationer (bilag V) (EUT C 244 af 14.8.2012, s. 1)

- Meddelelse fra Kommissionen — Meddelelse om uddannelsesbeviser — Direktiv 2005/36/EF om anerkendelse af erhvervsmæssige kvalifikationer (bilag V) (EUT C 396 af 21.12.2012, s. 1)

- Meddelelse fra Kommissionen — Meddelelse om uddannelsesbeviser — Direktiv 2005/36/EF om anerkendelse af erhvervsmæssige kvalifikationer (bilag V) (EUT C 183 af 28.6.2013, s. 4)

- Meddelelse fra Kommissionen — Meddelelse om uddannelsesbeviser — Direktiv 2005/36/EF om anerkendelse af erhvervsmæssige kvalifikationer (bilag V) (EUT C 301 af 17.10.2013, s. 1).

2. I punkt 1g tilføjes følgende rubrikker:

Land || Titel

Medicinsk onkologi Uddannelsens mindstevarighed: 5 år

Schweiz || Medizinische Onkologie Oncologie médicale Oncologia medica

Land || Titel

Medicinsk genetik Uddannelsens mindstevarighed: 4 år

Schweiz || Medizinische Genetik Génétique médicale Genetica medica

3. I punkt 1g erstattes teksten i rubrikken »Intern medicin« af følgende:

Land || Titel

Intern medicin Uddannelsens mindstevarighed: 5 år

Schweiz || Allgemeine Innere Medizin Médecine interne générale Medicina interna generale

4. I punkt 1i tilføjes følgende uddannelser:

Land || Uddannelsesbevis || Udstedende organ || Titel || Referencedato

Schweiz || 3. Diplomierte Pflegefachfrau HF, diplomierter Pflegefachmann HF || Höhere Fachschulen, die staatlich anerkannte Bildungsgänge durchführen || Pflegefachfrau, Pflegefachmann || 1. juni 2002

|| Infirmière diplômée ES, infirmier diplômé ES || Ecoles supérieures qui proposent des filières de formation reconnues par l’ État || Infirmière, infirmier ||

|| Infermiera diplomata SSS, infermiere diplomato SSS || Scuole specializzate superiori che propongono dei cicli di formazione riconosciuti dallo Stato || Infermiera, infermiere ||

5. I punkt 1m erstattes tabellen af følgende:

Land || Uddannelsesbevis || Udstedende organ || Titel || Referencedato

Schweiz || 1. Diplomierte Hebamme || Schulen, die staatlich anerkannte Bildungsgänge durchführen || Hebamme || 1. juni 2002

|| Sage-femme diplômée || Écoles qui proposent des filières de formation reconnues par l'État || Sage-femme ||

|| Levatrice diplomata || Scuole che propongono dei cicli di formazione riconosciuti dallo Stato || Levatrice ||

|| 2. [Bachelor of Science [Name of the UAS] in Midwifery] »Bachelor of Science HES-SO de Sage-femme« (Bachelor of Science HES-SO in Midwifery) »Bachelor of Science BFH Hebamme« (Bachelor of Science BFH in Midwifery) »Bachelor of Science ZFH Hebamme« (Bachelor of Science ZHAW in Midwifery) || Schulen, die staatlich anerkannte Bildungsgänge durchführen Scuole che propongono dei cicli di formazione riconosciuti dallo Stato || Hebamme Sage-femme Levatrice || 1. juni 2002

[1] EUT L 277 af 22.10.2011, s. 20.